Ruma n zik

Deg umezruy amaynut, **Ṛuma n zik**, neɣ **Ṛuma taqburt**, d tamedyazt tarumiyt seg wasmi i d-tbedd temdint n Ṛuma/Roma di Ṭṭelyan deg lqern wis 8 uqbel n tallit-nneɣ (UT) alamma d tagrawla n Tgelda Taṛomit n Umalu neɣ Tagelda n Ṛuman n Umalu, deg lqern wis 5 n tallit-nneɣ (T). Tettawi-d tagelda n Ṛuman (753 - 509 UT), tagduda n Ṛuman (509 - 27 UT), d tageldit n Ṛuman (27 UT - 476 UT) alamma d taggara n tageldit n umalu.

Ṛuma n zik tebda s yiwet n tɣiwant, i d-yettwassen s umezruy ɣer 753 UT, tama n wasif Tiber deg Tmenṭawt n Ṭṭelyan. Taɣremt-nni tuɣal d tamdint d tmetti n Ṛuma, dɣa teṭṭef-d lḥekma ɣef lǧiran-is s umennuɣ n tdukliwin d tezmert taserdasit. Deg taggara, teṭṭef-d azref n Ṭṭelyan, tesdukkel-d idles agrik n wenẓul n Ṭṭelyan (*Magna Grecia*) d yidles n Itruskiyen, dɣa tuɣal d tazmert tameqrant deg temnaḍt n Ilel agrakal d kra n temnaḍin n Turuft. Deg tallit-is tameqqrant, teṭṭef ɣef teftist n ugafa n Tefriqt, Maṣer, Aẓul n Tuṛuft, akk-d tuget n Tuṛuft n Umalu, Ibalkanen, Krim, akk-d tuget n Timunent Talemmast, gar-asen Anatoliya, temnaḍt n deg usammar n Ilel agrakal, d kra n temnaḍin n Mesupotamiya d Waɛrabya. Tageldit-a tella gar tigelditin timeqranin akk deg umaḍal aqbur, tesɛa azal n 5 n yimelyunen n ikilumitren imkuẓen deg useggas n 117 n tallit-nneɣ, s wazal n 50 ar 90 n yimelyunen n yimezdaɣen, azal n 20% n yimezdaɣen n umaḍal di tallit-nni. Tamurt n Ṛuman tuɣal si tgelda n tgelda yettwafernen ɣer tegduda taklasikit, syin ɣer yiwet n tdukli taserdasit i d-yettɣimin s waṭas deg tallit n tgelda n Ṛuman.

Ṛuma n zik tettwasdukkel s waṭas ɣer tallit n umezruy akk-d tmurt n Legrik, d yidles-nsen d tmetti-nsen i yettwasnen s yisem n umaḍal agrik-rumani. Tamedyezt n Ṛuma n zik, tesɛa azal i tutlayet, ddin, tmetti, tatiknulujit, asaḍuf, tasertit, adabu, amennuɣ, taẓuri, tasekla, tadamsa d tneẓruft tatrart. Ṛuma tesseggem-d taεkemt-is, terna-d taεkemt-is, yiwen n usenfar n unabaḍ iwumi qqaren *res publica* "Tamsalt tadelsant", i d yellan d amedya i tegduda tatrart am Iwunak Yeddukklen d Fransa. Yessaweḍ-d i kra n wayen yessewhamen deg tmusni d tneẓṛi, am lebni n waman d yiberdan deg temnaḍt meṛṛa, am wakken daɣen i yessebded isefka d tneqqiḍin yessewhamen ugar.

## '''Amezruy'''
**Ṭṭelyan n zik d usnulfu n Ṛuma**

Tiɣri n umezruy n tnezduɣt i d-yezzin ɣer Ruma tebda ad d-tban azal n useggas 1000 UT. Tiddukla d tameqqrant tettban-d kan azal 800 UT, s iẓekwan imezwura deg iẓekwan n tewrirt n Esquilinus, d lḥiḍ n yiẓekwan d yiẓekwan deg ufella n tewrirt n Palatine i d-yellan seg tlemmast n lqern wis 8 UT. Seg azal 650 UT, Iṛumaniyen bdan ad ssufuɣen agelmim yellan gar yiɣil n Capitolium d Palatinus, anda i d-yezdeɣ ass-a umkan n Forum Romanum. 5] Deg lqern wis setta UT, Iṛumaniyen bnan Afakan n Jupiter Optimus Maximus deg Capitoline u ssenɛen-t ɣer Forum Boarium i d-yezgan gar tawrirt n Capitolium d tawrirt n Aventinus *(sin gar sebɛa n  tiwririn n Ṛuma: Aventinus, Cælius, Capitolium, Esquilinus, Palatinus, Quirinalis, d Viminalis.)*.

Iṛumaniyen llan sεan yiwen n usefru i d-yeqqaren belli Romulus d Remus, d tarwa n Mars d yiwet n tgeldunt n tamdint n Albalonga, i d-yesbeddayen tamdint-nsen. Mi llan mazal-iten d llufanat, agellid Amulius, i yumnen belli ad ilin d aɣbel i tgelda-s, yefka lameṛ ad ten-nɣen. Ihi, ǧǧan-ten ad mmten ɣef yiri n wasif n Tiber. Isellek-iten Rebbi Tiberinus, baba-s n wasif, i d-iceggɛen yiwen n tuccent akken ad ten- tsellek; tefka-asent ayefki-ines, deg yimir-nni, d imdanen n tmurt i ten-iεawnen.Ɣer tagara, irebb-iten yiwen umeksa isem-is Faustulus armi meqqṛen. Uɣalen-d ad d-rren agellid n Ibanen, u bnan tamdint. Mi d-yeḍra kra n umennuɣ, Romulus yenɣa Remus dɣa yuɣal d netta kan i d-yesbedden tamdint. Tamnaḍt-nni anda i d-yebda lebni-ines, di tewrirt n Palatinus, tuuɣal tettwassen s yisem n Roma Quadrata ("Ruma taẓeṭṭabt"). Taqsiṭ-a tbeddu-d meqqar seg lqern wis tlata UT. Amyaru arumi Marcus Terentius Varro yura belli tamdint-a tettwabna-d deg useggas n 753 UT.

Taqsiṭ-nniḍen, i d-yeḥka umezruy agriki Dionysius n Halicarnassus, tenna-d belli Agellid Aeneas yewwi-d agraw n Trojans ɣer lebḥer akken ad d-sbedden Trojya tamaynut deffir Ṭṭraḍ n Trojya. Usan-d ɣef yiri n wasif n Tiber, dɣa yiwet n tmeṭṭut i d-yeddun yid-sen, i wumi qqaren Roma, tesseṛɣay lbabuṛat-nsen akken ur d-ttεawaden ara ad ruḥen. S yisem-is i semman taɣiwant-nni. Amedyaz aṛumi Vergilius yessawel-d ɣef tmucuha-yagi deg usefru-ines amesbaṭli *Aenēĭs*.

## '''Tagelda'''
Llan isallen n umezruy ɣef lḥekma n Ṛuma sɣur igelliden, i d-yettwaseknen deg uḍrisen n lqern wis 6 UT. 10]. Ula mbeɛed n usekkes n tgelda tarumaniyin, a ccɣel aqdim n *rex sacrorum (agellid n tɣawsiwin timeqranin)—*taseddart n ussenṭur i d-yettwaḥerzen i imḍebbren—yettwaḥrez-ed iwakken ad yeţţexdem ccɣel aqdim n lmuqeddem n ugellid. Iṛumaniyen llan ţţamnen belli tageldit-nsen d tin yeţţwafernen, s sebɛa igelliden n tmuɣliwin ur llin ara d atmaten.

Asmḍel n Ṛuman iban-d deg lqern wis seṭṭac UT; deg taggara-s, Ṛuma teṭṭef akal n wazal n 780 n yikilumitren imkuẓen s wazal n 35 000 n yimezdaɣ. Aɣrem, Regia, yebna c. 625 UT; Iṛumaniyen ssawḍen-d asnulfu n tuddsiwin-nsen timezwura n medden d Ussenṭar ɣer tallit n tgelda. Ṛuma tebda ula d nettat ad tesnerni taḥkemt-is ɣef lǧiran-is latinen.

Timucuha tarumanin am " Aeneid " qqaren dakk Ilatiniyen d arraw n *Aenēĭs*. Llan-d daɣen izerfan imgaraden n zzwaǧ d tɣiwant gar temdinin tilatiniyin*—Jus Latii* (Tiḥerkiwin tilatiniyin neɣ taɣdemt tilatiniyin)*—*d tfaskiwin n ddin i yettemcabin, i d-yeskanen daɣen yiwet n yidles i yemcabin. Ɣer taggara n lqern wis 6 UT, tuget n temnaḍt-a tella ddaw n lḥekma n Iṛumaniyen.

## '''Tagduda'''

Deg taggara n lqern wis setta UT, Ṛuma d waṭas n tmura n Ṭṭelyan i d-yezgan ɣer tama-s, kecmen deg yiwet n tallit n ccwal; tiɣri n umezruy d ayen i d-yesbeggnen belli yella kra n ṭṭraḍ i d-yellan deg waṭas n imukan. Ɣef akken i d-nnan imeɣnasen d yimyura imeggura am Livius, Tagduda Tarumaniyt tettwabna c. 509 UT,  asmi i d-yettwakkes ugellid aneggaru seg sebɛa igelliden n Ruma, Tarquin Amqebbar, yerna yettwasbed-d unagraw i yebnan ɣef imḍebbren yettwafernen yal aseggas d waṭas n tdukliwin n yimsefran.

Tamezwarut tefka-d kra n yisenfaren d ussemḍel n tezmert. Imḍebbren imeqranen llan d sin n yiqonsulen, i d-yeṭṭafaren tazmert n useḍru am win n imperyum, neɣ amkan aserdasi. Imqonsulen ilaq-asen ad xedmen d Senat, i yellan di tazwara d aɣersiw n useqdec n yiqeddacen, neɣ d imḍebbren. D acu kan, imqonsulen meqqren deg teɣzi d tezmert.

Deg lqern wis 4 UT, Ṛuma ttuɣ-d sɣur liggul, i d-yekkren tura tazmert-nsen deg waṭlas n Ṭṭelyan nnig n Teẓgi n Po akk d Etruria. Deg 16 Yulyu 390 UT, yiwen n lɛeskeṛ n liggul s ddaw n uselway n tɣerma Brennus, yeɣleb Iṛumaniyen deg umennuɣ n Allia, dɣa ddan ɣer Ṛuma. Liggul rẓan-d tamdint, rran-tt ɣer tmes, syin rran-tt-id ɣer tewrirt n Capitolium, anda llan kra n Iṛumaniyen i d-yeqqnen, i sebɛa wagguren. Liggul rnan qeblen ad fken lehna i iṛumaniyen ma rran-asen 454 n kilogramm n ddheb. Ɣef leḥsab n tmucuha n deffir, arumi i d-yettɛassan timẓin iwala belli liggul llan ssexdamen tiɣawsiwin n lekdeb. Imir-nni, irumiyen kksen-d leslaḥ, rebḥen-asen i liggul. Amḍebbar-nsen Camillus yenna-d: "S wuzzal, mačči s ddheb, i d-teɣla Ṛuma tilelli-s".

Iṛumaniyen s ttawil-nniḍen, ḥekmen ɣef yigduden-nniḍen deg tegzirt n Ṭṭelyan, gar-asen Iṭruskiyen. Amihi aneggaru i tugdut tarumanit deg Ṭṭelyan, yeḍra-d asmi Taranṭum, yiwet n tmazirt tameqqrant n Tegrikt, i d-yessawlen afus n tallelt i Pyrrhus n Epirus deg useggas n 281 UT, maca ula d taɛkemt-a ur tessaweḍ ara. Iṛumaniyen rnan-d sser n tmenɣiwin-nsen s usbeddi n tmenɣiwin tirumiyin deg temnaḍin i d-yeqqimen d tidett, s wakka i d-sbedden azemz d uḥezzeb ɣef temnaḍt-nni.

## '''Ṭṭraḍ mgal Qerṭaj'''

Di lqern wis 3 UT, Ṛuma temmug d yiwen wexṣim amaynut ameqqran: Qerṭaj, tazmert nniḍen meqqren deg umalu n Ilel agrakal.

Ṭṭraḍ amezwaru mgal Qerṭaj yebda-d deg useggas n 264 UT, asmi i d-tessuter temdint n Messana*—*tigzirt n Sicilia mazal ur telli ara seddaw n tezmert n Ṛuma*—*tallelt n Qerṭaj deg umennuɣ-nsen d Hiero II n Syracuse. Mi d-yessawel Qerṭaj, Messana yessuter-as i Ruma ad ssufɣen Qerṭaj.

Ṛuma tekcem deg umenɣi-a imi Syracuse d Messana llan qrib aṭas ɣer temdinin tigriqin i d-teṭṭef Ṛuma di tazwara n tmurt n Ṭṭelyan n Wenẓul, dɣa Qerṭaj tessaweḍ tura ad d-teṭṭef taεkemt s wakal n Ṛuma; s ssebba-agi, Ṛuma tufi-d amek ara ad ternu tazmert-is ɣef Sicilia.

Qerṭaj tella d tazmert n lebḥer, dɣa Iṛumaniyen ur sɛin ara aṭas n lbabuṛat neɣ asurif n lebḥer. Ayagi yeǧǧa abrid n rrbeḥ d ayen yuεren i Tegduda Tarumaniyt. Ɣas akken akka, deffir ugar n 20 iseggasen n ṭṭraḍ, Ruma terbeḥ mgal Qerṭaj; sbedden-d i sin agraw n talwit i d-yeqqaren belli Qerṭaj ilaq ad txelleṣ aṭas i Ṛuma.

Gar ssebbat n ṭṭrad wis sin llan isekkilen imeqqranen i d-tefka Ṛuma i Qerṭaj akken i d-yemsefhamen deg talwit n ṭṭraḍ amezwaru. Ṭṭraḍ yebda-d s tuṭṭfa n Ḥanibal ɣer tmurt n Hispania, dɣa yedda-d s yeεsekṛiwen-is d yifilen-is seg tmurt n Hispania armi yewweḍ ɣer idurar n Ṭṭelyan. Tazrawt n Hannibal teṭṭef ugar n 16 n yiseggasen, degs yexreb akal n Ṭṭelyan, maca di taggara, Qerṭaj tettwaɣ deg umennuɣ n Zama deg Tubeṛ n 202 UT. 

Ugar n wezgen n lqern segmi i d-yellan wannect-a, Qerṭaj teǧǧa-d iman-is teḥqer. Tameẓla n Tegduda tura tettwaḥerrez ɣer tgeldiwin tihelinistiyin n tmurt n Legrik d tegrawliwin n Hispania. Maca, Qerṭaj, mi tekfa ad txelleṣ tiɣriwin n ṭṭraḍ, tenwa belli ur ilaq ara ad teqqim ddaw tezmert n Ṛuma. Tagi d yiwet n tmuɣli ur t-yeqbil ara ussenṭar n Ṛuma. Ṭṭraḍ wis kraḍ gar Ṛuma d Qerṭaj yebda mi tebda Ṛuma lgirra mgal Qerṭaj deg useggas n 149 UT.

Qerṭaj tegzem akken ilaq di tazwara, maca ur tezmir ara ad teṭṭef deg umenɣi n Scipio Aemilianus, i yesnegren tamdint akken ma tella, yerra imezdaɣ-is d aklan, yerna yewwi-d tazmert ɣef temnaḍt-nni, i yuɣalen d tawilayt n Tefriqt. Iɣerrawen-a akk d wid i d-yeǧǧan Ruma ad d-teṭṭef tiɣremt-is tamezwarut deg tmura n berra (Sicilia, Hispania d Tefriqt) d usnerni n Ruma d tazmert tameqqrant. Iṛumaniyen uɣalen d agdud ameqqran n yilel agrakal. 

## '''Constantinus d Tamasiḥit'''
Constantinus yeṭṭef tageldit-nni deg useggas n 306 mbeɛed n talalit n Lmasiḥ. Iɛedda deg waṭas n yimenɣiyen mgal imḍebbren-nniḍen. Tazwara yeɣleb Maxentius deg 312 . Deg useggas n 313, yefka-d Aselmed n Milan (*Edictum Mediolanense)*, i d-yefkan tilelli i imasiḥiyen akken ad d-ddmen ddin-nsen. 116] Constantinus yuɣal d amasiḥi, yessekles liman amasiḥi. D neţţa i yebdan usefru n tamasiḥit deg tgelda awkd d Turuft - d ayen i d-tfukk Taglisya Takatulikt deg tallit n tlemmast. Ifrenkiyen d Ilemaniyen ɣelbent deg useggas n 306 d 308. Deg useggas n 324, yerbeḥ-d mgal yiwen n lḥakem nniḍen, Licinius, dɣa iḥkem ɣef tgelda-nni merra, am akken tella uqbel Diocletianus. I wakken ad yesfugel timenɣiwin-is d lmeεna n tamasiḥit, yebna-d Byzantium yerna yessuqel isem-is ɣer Nova Roma (" Ṛuma tamaynut"); akken yebɣu yili, cwiṭ kan mbeɛd aya, medden semman-as Constantinopolis ("Tamdint n Constantinus"; assa isem-is Istanbul di Tturk).

## '''Aɣelluy n Tgelda Taṛumaniyt n Utaram'''
Deg tagara n lqern wis 4 d lqern wis 5, Tagelda Taṛumaniyt n Utaram tekcem deg yiwet n teswiεt tameqrant i ifukk s tuɣalin n Tagelda Taṛumaniyt n Utaram. Ṛuma texṣer deg yimenɣiyen imqeddsen mgal Tgelda n Sasanniyen d Igermaniyen iweḥciyen: deg useggas n 363, imesbaṭli Julianus Amxallaf yettwanɣa deg umenɣi n Samarra, mgal Ipersiyen, amenɣi n Adrianopolis mgal Igothiyen yesɛedda tudert n umesbaṭli Valens (364 – 378). Agellid-nni i d-yusan, Theodosius I (379 - 395), yefka-d ugar n tezmert i liman amasiḥi, dɣa deffir lmut-is, tagelda tebḍa ɣef Tagelda taṛumaniyt n usammar, i iḥekmen Arcadius d Tagelda n Ṛuman n Umalu, i iḥekmen Honorius, is sin d arraw n Theodosius.

Talɣa tuɣal tewɛer deg useggas n 408, deffir lmut n Stilicho, d amalway deg userdun iεerḍen ad yesdukkel tageldit yerna ad yeεreḍ ad yeḥbes aẓdam n iweḥciyen deg iseggasen imezwura n lqern wis 5. Maca userdun n tageldit yeɣli mgal aẓdam n iweḥciyen. Deg useggas n 410, tageldit teẓra Ivisiguten kkaten tamdint Ṛuma akken ad hudden tagelda.

Deg lqern wis 5, Tagelda n Utaram tesεedda texser meqqren n wakal-is. Ivandalen rebḥen Tafriqt n Ugafa, Ivisiguten ṭṭfen aḥric n wenẓul n Lggul, Gallaecia wwin-tt isuebiyen, anabaḍ n Ṛuma uma yeǧǧa-d Briṭanya, dɣa Attila, anelmad n Ihunen, ihud tageldit.

Iɣil Orestes ur yeqbil ara ad yeqbel tiɣawsiwin n "imdukkal" ibarbariyen, tura d nutni i d aḥric ameqran n lɛesker, dɣa yeɛreḍ ad ten-yessufeɣ si Ṭṭelyan. Ur yefreḥ ara deg waya uselway n lbarbar, Odoacer; yenɣ Orestes, yenɣa-t, yeṭṭef Ravenna, yerna yekkes ɣef ukersi n tgeldit Romulus Augustus, mmi-s n Orestes. Tadyant-a n 476 tettwaḥsab d taggara n Taɣawsa taqburt d tazwara n Tallit-Tanammast. Aɣlal arumi d uselway n zik Julius Nepos ikemmel ad iḥkem d aselway seg Dalmatia ula deffir n usekcem n Romulus Augustus alamma d lmut-is deg 480. Kra n imseḍrayen ttwalin-t d agellid aneggaru n Tgelda n Umalu deg umkan n Romulus Augustus.

Seld 1200 iseggasen n tlelli d wazal n 700 iseggasen d tazmert tameqqrant, tageldit n Ṛuma deg umalu tekfa. Tagelda n usammar teqqim azal n 1000 n yiseggasen deffir n tuɣalin n tdukli-ines n umalu, dɣa tuɣal d tagelda tamasiḥit tameqrant deg tallit n tlemmast.

Deg lqern wis 6, Justinianus yerbeḥ-d tamnaṭ n Ṭṭelyan seg Ostrogoths, Tafriqt n Ugafa seg Ivandalen, d wenẓul n Hispania seg Ivisiguten. Maca deg kra n yiseggasen kan segmi yemmut Justinianus, imukan n Ṛuma n usammar (Byzantin) deg Ṭṭelyan, rẓan s waṭas sɣur Ilembardiyen i d-yeqqimen ɣer temnaḍt-nni. Deg usammar, ɣef lǧal n waṭṭan d yimenɣiyen mgal Tgelda n Sassaniyen n Fars, Iṛumaniyen n Byzantin llan ttwaggzen s usnerni n iɛraben. Iɛraben s lemɣawla ṭṭfen-ed Surya, rnan Armenya d Maṣer deg yimenɣiyen mgal i ibyzantiyen, dɣa s lemɣawla-nni kan, ssawḍen-d ad sbedden azaglu-nsen ɣer Constantinopolis. Deg lqern-nni i d-yusan, Iɛraben ṭṭfen anẓul n Ṭṭelyan d Sicilia. Deg umalu, imezdaɣ islawiyen kecmen ɣer wakal n ibalkanen.

Maca, Iṛumaniyen n Byzantin, ssawḍen ad ḥebsen taεkemt n iɛraben ɣer wakal-nsen deg lqern wis 8 yerna, seg lqern wis 9, rran-d kra n wakal-nni i ṭṭfen. Deg useggas n 1000, tagelda n usammar, s ddaw n Basil II, teṭṭef-d tamurt n Bulgarya d tmurt n Armenya. 20 n yiseggasen n umennuɣ n daxel d tnezzutin tiṭurkiyin i d-yessawḍen tageldit Alexios I Komnenos ad d-yessuter tallelt i tgeldiwin n Turuft n umalu deg useggas n 1095. Tigeldiwin n Turuft n umalu rran-d awal s yimenɣiyen imqeddsen. Ayagi yewwi-d ɣer Lqerḥ  n Constantinopolis deg 1204 sɣur wid akk i yettekkan deg yimenɣiyen imqeddsen tis ṛebεa.

Tageldit taṛumaniyt n usammar (Byzantin) teɣli asmi i d-yeṭṭef Meḥmed Amesbaṭli Constantinopolis deg 29 Mayu 1453..

## '''Umuɣ n tezrawt n unadi ɣef temsalt-a'''